《癸丑元夕柳州见梅忆泽儿》
明代·蓝智

忽见繁花乱客愁，东风寂寞古龙州。故园稚子无消息，坐对寒江月满楼。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。